Bíllinn sem á að slá öll hraðamet og komast á þúsund mílna hraða eða 1.609 km hraða á klst. nefnist Bloodhound SSC . Bílablaðamaður Viðskiptablaðsins hitti bílstjórann Andy Green í Cornwall á Englandi á dögunum . Hann er handhafi núverandi heimsmets frá 1997 sem er 1.228 km á klst. á bílnum Thrust SSC . „ Ég hef verið að fara í tilraunaakstur á bílnum á flugbrautinni hér í Newquay og farið í 320 km hraða á bílnum . Það er byrjunin og svo er hraðinn aukinn jafnt og þétt og bíllinn búinn undir átökin . Þetta eru miklar tilraunir og prófanir fram og til baka . Stefnan er að slá hraðametið í sumar og ná síðan að bæta það enn frekar og komast í 1.609 km hraða á klst. eftir tvö ár , “ segir Green þegar við hittumst við morgunverði á hóteli í Newquay . Andy er fyrrverandi orrustuflugmaður hjá Konunglega breska flughernum , RAF . Þess má geta að ofurhraðinn 1.609 km á klst. sem hann hyggst ná er vel rúmlega einn og hálfur hljóðhraði . Norskir eldflaugamótorar og þotuhreyfill frá Rolls Royce Andy segist stefna á sjálfan metaksturinn árið 2017 á sérútbúinni 19 km langri braut í eyðimörkinni í Hakskeen Pan í Suður-Afríku en þangað til mun hann reynsluaka Bloodhound reglulega til að ná meiri og meiri hraða á bílnum . Bloodhound-bíllinn er byggður í Bretlandi en búnaðurinn kemur að stórum hluta frá Noregi . Bloodhound minnir raunar frekar á eldflaug á fjórum hjólum en bíl . ,, Verkefnið í heild snýst ekki bara um nýtt hraðamet , heldur er það einnig í þágu vísinda , tækni og verkfræði , “ segir Andy . Nánar er fjallað um málið í Bílum , fylgiriti Viðskiptablaðsins . Áskrifendur geta nálgast pdf-útgáfu af blaðinu með því að smella á hlekkinn Tölublöð .